Þetta hljómar eins og gömul saga en hver elskar ekki góðar árangurssögur af fólki sem ákvað að gera breytingar á lífi sínu og tókst ætlunarverkið ? Hanna Pech er ein þeirra en hún var búin að eignast fimm börn á sex árum og var eðlilega orðin nokkuð lúin líkamlega enda mikið álag sem fylgir því að ganga með börn og hafa þau á brjósti . Hvað þá meðan þú hugsar um nokkur önnur lítil í leiðinni . Fyrir 18 mánuðum síðan ákvað Hanna að reyna að setja sjálfa sig og heilsuna í forgang . Henni fannst hún of þung og hafði lítinn þrótt til að sinna öllu því sem hún þurfti að sinna . Mataræðið var fyrst á dagskrá og hún skráði sig hjá fyrirtæki sem heitir Healthy Mummy og sérhæfir sig í að aðstoða mæður . Með aðstoð samfélagsins þar náði hún frábærum árangri og í dag eru 38 kíló farin og líkamleg heilsa Hönnu er mun betri . Hún segist afskaplega ánægð með árangurinn en það þýði þó ekki að hún horfi á gamlar myndir af sér á neikvæðan hátt . Hún segist stolt af því hvernig líkami hennar var enda hafi hann á sex árum fætt fimm börn og haft þau öll á brjósti í tólf mánuði . Eftir að hafa rannsakað matseðlana hjá Healthy Mummy kemur í ljóst að þarna er stuðst við hið góða meðalhóf þar sem öfgum er úthýst og áherslan er lögð á einn dag í einu . Þetta sé langhlaup og felist í allsherjaráherslubreytingu á því hvernig litið sé á líkamann . Hugað sé að vönduðu fæði , sykri sé úthýst sem og unninni fæðu . Hreyfing sé mikilvæg en í hóflegum skömmtum þó . Það sé lykillinn að árangrinum .